צלב גבוה

[280px|ממוזער|איור משנת 1837 של [קרב טור, בו מופיע קרל מרטל לצד צלב גבוה קלטי]]
**צלב גבוה** (באנגלית: **high cross**, באירית: **cros ard** או **ardchros**, בגאלית סקוטית: **crois àrd** או **àrd-chrois** ובוולשית: **croes uchel** או **croes eglwysig**) הוא מונומנט אבן בצורת צלב נוצרי העומד כמעין אובליסק. במהלך ימי הביניים המוקדמים הוקמו מאות צלבים כאלו ברחבי צפון אירופה בכלל, ובאיים הבריטיים בפרט.

## היסטוריה
בבריטניה ובאירלנד הייתה מסורת מפותחת ונרחבת של הקמת צלבים גבוהים, אשר החלה לכל המאוחר במהלך המאה ה-7. מקורותיו של הצלב הגבוה אינם ברורים דיים, אך הוא מהווה את אחד הסמלים הדתיים הבולטים ביותר שהיו במרחב הציבורי באיים הבריטיים. באזורים אלו הם ככל הנראה הושפעו בין השאר מהאבן הפיקטית – סמל פגני קדום ובולט אשר היה נפוץ בקרב שבטי הפיקטים. הצלבים הגבוהים הוקמו על ידי כל תושביו הקדומים של האזור, הן על ידי האנגלו-סקסונים והן על ידי הקלטים. רוב הצלבים הגבוהים שבנו הקלטים, ובפרט הצלבים באירלנד, נבנו בתצורה של צלב קלטי. הצלבים הגבוהים אצל הקלטים גם היו עשירים יותר בעיטורים שונים. עיטורים אלו כללו בדרך כלל תבליטים שהנציחו מוטיבים נוצריים או מאורעות חשובים בתולדות עמי האזור. באנגליה האנגלו-סקסונית הצלבים הגבוהים היו צרים יותר ממקביליהם הקלטים, והם הופיעו בעיקר באזורים צפוניים בתחומי הממלכות נורת'מבריה ומרסיה. דוגמאות בולטות לצלבים גבוהים אנגלו-סקסוניים הם צלב רותוול וצלבי דארטמור.

עדויות שונות מראות כי טרם הקמתם של צלבי אבן גבוהים, היו נפוצים גם צלבים גבוהים עשויי עץ. ייעודם של הצלבים הגבוהים כנראה לא היה יחיד. לעיתים הם סימנו אתרים דתיים כאשר הם מוקמו מחוץ למנזרים וכנסיות, אך לא פעם צלבים גבוהים סימנו גם גבולות וצמתי דרכים. גובהם של הצלבים הגבוהים השתנה מאחד למשנהו, אך בדרך כלל הוא נע בין 2 ל-8 מטרים.

מחוץ לאיים הבריטיים, דוגמאות לצלבים גבוהים עתיקים אנו מוצאים בעיקר בסקנדינביה. בניית הצלבים הגבוהים יובאה לשם ככל הנראה עם הגעתם של מתיישבים נורדים ויקינגים אל אנגליה וסקוטלנד במהלך המאות ה-9 וה-10. בסקנדינביה אפשר למצוא כיום כמאה צלבים גבוהים, רובם בנורווגיה. לעיתים הם הוקמו כנראה על ידי קהילות שהמירו את דתם לנצרות, כאות על עזיבתם את הפגניות.

בעת המודרנית, לנוכח התחייה הקלטית במהלך המאות ה-19 וה-20, הוקמו ברחבי הארצות הקלטיות בפרט והעולם כולו בכלל צלבים גבוהים חדשים רבים. לצד מטרות דתיות מוכרות, הצלבים הגבוהים בגרסתם המודרנית שימשו בדרך כלל כאנדרטאות או כאמצעי לעיטור קברים.

## גלריה
### צלבים גבוהים באנגליה

 קובץ:The 7th C Bewcastle Cross - geograph.org.uk - 1833413.jpg|צלב גבוה בקאמבריה
 קובץ:Sandbach crosses.jpg|צלב גבוה בצ'שייר
 קובץ:Gosforth Cross.jpg|צלב גבוה בקאמבריה
 קובץ:Wolverhampton St Peters - Saxon cross shaft.jpg|צלב גבוה בסטפורדשייר
 

### צלבים גבוהים באירלנד

 קובץ:Monasterboice - Muiredach's Cross - east.jpg|צלב גבוה קלטי בלנסטר
 קובץ:Ardboe Cross.jpg|צלב גבוה קלטי באלסטר
 קובץ:Castledermot high cross.jpg|צלב גבוה קלטי בקילדייר
 קובץ:Clonca High Cross East Face 2014 09 09.jpg|צלב גבוה באלסטר
 

### צלבים גבוהים בוויילס וסקוטלנד

 קובץ:Ruthwell Cross 20100924.jpg|צלב רותוול שבדמפרייס וגאלווי
 קובץ:Iona Abbey - St Martin's cross - July 2011 - side.jpeg|צלב גבוה קלטי בארגייל וביוט
 קובץ:Carew Cross (6339).jpg|צלב גבוה קלטי בפמברוקשייר
 קובץ:Sant Saeran Llanynys Sir Ddinbych Denbighshire North Wales 09.JPG|צלב גבוה קלטי בדנבישייר
 

### צלבים גבוהים מחוץ לאיים הבריטיים

 קובץ:Sir Henry Lawrence Memorial.jpg|צלב גבוה קלטי בלאקנאו
 קובץ:Keltenkreuz Limburg-Dietkirchen.jpg|צלב גבוה קלטי בהסה
 קובץ:Stone cross, Leiasundet, Kvitsøy Rogaland.jpg|צלב גבוה בנורווגיה
 קובץ:Steinkrossen på bakkehellinga, Eivindvik.jpg|צלב גבוה בנורווגיה
 

## ראו גם
* צלב קלטי
* צלבי דארטמור
* צלב רותוול

## קישורים חיצוניים

* צלבים אירים גבוהים, באתר Megalithic Ireland

## הערות שוליים

קטגוריה:צלבים
קטגוריה:אובליסקים
קטגוריה:עמודי הנצחה